65. ΠΡΟΕΔΡΙΚΟΝ ΔΙΑΤΑΓΜΑ της 22 Σεπτ./12 Οκτ. 1981 (ΦΕΚ Δ΄569) Περί τροποποιήσεως του από 23.6.1978 Π.Δ/τος «περί καθορισμού συντελεστών δομήσεως περιοχής Αθηνών» (ΦΕΚ 312/Δ΄). Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού. 2.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α) και ειδικώτερον των άρθρων 2, 3, και 7 αυτού. 3.Την υπ’ αριθ. 644/1981 γνωμοδότησιν του Συμβουλίου Δημοσίων Έργων (Τμήμα Οικισμού). 4.Την υπ’ αριθ. 1196/1981 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, αποφασίζομεν: Άρθρον μόνον.-Τροποποιείται το από 23.6.1978 Π.Δ/γμα «περί καθορισμού συντελεστών δομήσεως περιοχής Αθηνών» (ΦΕΚ 312/Δ) κατά το εν αυτώ μνημονευόμενον διάγραμμα (πράξις του Αναπληρωτού Γενικού Διευθυντού Οικισμού υπ’ αριθ. Γ. 19.874/1978) δια της δημιουργίας νέου τομέας VΙβ, εντός του οποίου καθορίζεται συντελεστής δομήσεως 2,40, ως εμφαίνεται εις το υπό του Αναπληρωτού Γενικού Διευθυντού Οικισμού, θεωρημένον δια της υπ’ αριθ. Γ.43.557/1981 πράξεως αυτού σχετικόν πρωτότυπον διάγραμμα υπό κλίμακα 1:10.000, του οποίου συνοπτικόν αντίτυπον δημοσιεύεται μετά του παρόντος. 